লোক সভাৰ নির্বাচনত প্রচাৰ চলাবলৈ গৈ ৰ'ড শ্ব'ত নৃত্যত অংশ লোৱা বিত্ত, গড়কাপ্টানী মন্ত্রী হিমন্ত বিশ্ব শর্মাই এইবাৰ ৰাস্তাত চলাব চাইকেল৷ গড়কাপ্টানী বিভাগৰ দায়িত্বত থকা মন্ত্রীজনে অৱশ্যে নির্বাচনী প্রচাৰৰ বাবে নহয়, পথৰ দুৰৱস্থা প্রত্যক্ষ কৰিবলৈহে চাইকেল চলাব৷ অহা ছেপ্টেম্বৰ মাহৰ ১৫ তাৰিখৰ পৰা ফেব্রুৱাৰী মাহ পর্যন্ত তেওঁ প্রতিটো বিধানসভা সমষ্টিত চাইকেল চলাই পথসমূহ চাব৷ লোক সভাৰ নির্বাচনৰ সময়ত ৰ'ড শ্ব'ত অংশগ্রহণ কৰাৰ সময়ত মন্ত্রী শর্মাৰ ভৰি যেতিয়া পথৰ মাজত থকা গাঁতত সোমাইছিল তেতিয়া তেওঁৰ মনত দুখ লাগিছিল৷ কাৰণ প্রয়োজন অনুসৰি পুঁজি অনুমোদন জনোৱাৰ পাছতো পথসমূহ কিয় ভাল নহ'ল?
চাইকেল চলাই পথৰ দুৰৱস্থাৰ বুজ ল'ব মন্ত্রী হিমন্ত বিশ্ব শর্মাই